Vegard Ylvisåker

Vegard Urheim Ylvisåker (født 1979) er en norsk komiker, musiker, revyartist og programleder mest kjent fra duoen Ylvis (sammen med sin bror). De har gjort en rekke TV-programmer og hadde eget talkshow på TVNorge med tittelen I kveld med YLVIS. Han har også utgitt flere sanger sammen med sin bror og huskes spesielt for sangen og musikkvideoen «The Fox», som fikk oppmerksomhet utenfor Norges grenser.

Biografi 
Vegard Ylvisåker er født i Trondheim, men flyttet som liten til Bergen. Han har også tilbrakt deler av barndommen i Afrika.

Hans profesjonelle karriere startet høsten 2000 med forestillingen «Ylvis – en kabaret». Derfra økte popularitet betraktelig. Sommeren 2004 solgte de billetter for 4,8 millioner til forestillingen «Ylvis – En konsert», som gikk i Tønsberg.

Det var musiker Rune Larsen som introduserte brødrene på TV. Han hadde sett forestillingen deres i 2000 og inviterte dem til å gjøre faste innslag i hans musikkprogram Absolutt norsk i 2001.

Somrene 2006 og 2008 var han og broren programledere for radioprogrammet O-fag på P3. I 2007 var de programledere i reise-dokumentarserien Norges herligste på TVNorge, der de reiste Norge rundt og besøkte forskjellige originale mennesker. Året etter ledet de det humoristiske gameshowet Ylvis møter veggen på TVNorge og i 2009 det sportsrelaterte gameshowet Hvem kan slå Ylvis på samme kanal. I 2010 hadde de programmet Nordens herligste på TVNorge, som var en ny versjon av Norges herligste, men denne gangen med hele Norden. Mest oppmerksomhet i TV-sammenheng fikk de med talkshowet I kveld med Ylvis som de ledet fra 2011 til 2016. Det var i dette programmet de i 2013 sendte musikkvideoen «The Fox», som også fikk internasjonal oppmerksomhet. I 2018 stod de bak dokumentar/musikal-TV-serien Stories from Norway på samme kanal. Serien ble nominert til hele syv priser foran Gullruten 2018. I 2020 ledet de humorprogrammet Ylvis på holmen med Calle og Magnus på TVNorge (sammen med Calle Hellevang-Larsen og Magnus Devold). I 2022 var han aktuell med den musikalske tv-serien Ylvis i Sogn på VGTV der han sammen med brødrene sine, Bård og Bjarte, reiste til Sogn for å lage åtte nye låter om slektas hjembygd.

Vegard Ylvisåker hadde den norske sangstemmen i animasjonsfilmen Spirit – Hingsten fra Cimarron fra 2002.

Han er far til musiker Emma Helgesen Ylvisåker som vant MGPjr i 2019.

Diskografi

Ylvis
Album
Volume 1 (2014)
Singler
Rumour Says (2001)
Kjempeform (2004)
Work It (2011)
Stonehenge (2011)
La det på is (2011)
Sammen finner vi frem (2011)
Jeg heter Finn (2012)
Someone Like Me (2012)
Jan Egeland (2012)
Janym (2012)
Pressure (2012)
Da vet du det er jul (2012)
The Fox (2013)
Massachusetts (2013), med Calle Hellevang-Larsen
The Cabin (2013)
Truckers Hitch (2014)
Mr. Toot (2014)
I Will Never Be a Star (2014), med Bjarte Ylvisåker
Yoghurt (2014)
Ytterst på tissen (2014)
Intolerant (2014)
A Capella (2016)
Old Friends (2016)
Engine For Gabriel (2016)
Language of Love (2016)
Firkantfar (2022)
Lunken Mat (2022)
Skaol Skadle (2022)
Ferjao (2022)
Helikopter (2022)
Old MacAdeere (2022)
Nach (2022)
Stao No Pao (2022)

Deltar på
 Trond-Viggo Torgersen: Barnetimen for de store (2002)
 Trond-Viggo Torgersen: Hjalmar og Flode (2003)
 The Real Group: Julen er her (2003)
 Trond-Viggo Torgersen: De du kan + Noe nytt & Noe rart (2007)
 The Beef Seeds: The Fox (What Does the Fox Say?) (2013)
 Det där bandet: Förfest (2013)
 Lyrical Lively: Uh huh (2014)
 The Beef Seeds: Keepin' It Beefy 2 (2015)
 Rucka Rucka Ali: Black Man of Steal (2015)
 Khiflee: Remix & Mashup Collection Vol. 3 (2015)
 Khiflee: Remix & Mashup Collection Vol. 15/16 (2015)

Referanser

Eksterne lenker 

 

 
 
  Hjemmesiden til Ylvis-brødrene
 https://tv.vg.no/kategori/100494/ylvis-i-sogn
 https://www.vg.no/rampelys/i/OrOmvE/ylvis-ferdig-i-discovery-gaar-til-vgtv

Personer fra Trondheim kommune
Personer fra Bergen kommune
Norske komikere
Norske musikere
Norske programledere
Norske revyartister